**Vízjogi létesítési engedélyezési eljárás**

**Kérelemhez csatolni kell:**

- 3 hónapnál nem régebbi nem hiteles tulajdoni lap , fotó dokumentáció a kútról melyen látszik annak kialakítása és környezte

- Az ingatlan igénybevételére, használatára vonatkozó szerződés, amennyiben az üzemeltető nem az ingatlantulajdonos, továbbá nyilatkozat amennyiben társtulajdonos(ok) is vannak (több tulajdonos esetén, a kérelmező a bérlő, a kérelmező haszonélvezeti joggal rendelkezik)

- közmű üzemeltetőjének hozzájárulása, ha a vízi létesítmény közműveket érint (akkor kell ha ivóvízhasználat van, vagy a lakásba történő használat, továbbá mosás, WC öblítés, mert szennyvíz keletkezik a vízkivétel után)

- A 41/2017. (XII. 29.) BM rendelet 2. számú melléklet I. pontjában részletezett tartalmú dokumentáció, továbbá helyszínrajz

A létesítési engedélyezési eljárás illetékmentes

A vízjogi létesítési engedély feljogosít vízi létesítmény megépítésére, de az üzemeltetési engedély megszerzésének kötelezettsége alól nem mentesít. A létesítési engedélykérelem elbírálásánál figyelembe kell venni a HÉSZ előírásait (oldalkert, hátsókert, közműpótló műtárgy)

**A fúrás csak jogerős vízjogi létesítési engedély birtokában kezdhető meg!**

A kút kivitelezési munkáit a felszín alatti vízkészletekbe történő beavatkozás és a vízkútfúrás szakmai követelményeiről szóló 101/2007. (XII.23.) KvVM rendelet 13. § (2) bekezdés szerinti szakképesítésű kivitelező végezheti. A kivitelezés megkezdésének időpontjáról a kivitelezőnek az engedélyező hatóságot a munkálatok megkezdése előtt legalább 8 nappal értesíteni kell.

**Hasznos tanácsok a kérelem kitöltéséhez:**

1.A kért EOV koordináták a következő honlapon találhatóak meg, mely térképen a kút helyére kattintva megjelenik a koordináta: <https://www.imagmernok.hu/googlemaps-eov-konvertalas/> a koordinátákat az okostelefonokra telepítethető, ilyen célú applikációk segítségével is meg lehet állapítani. A kérelmen jelölt „Z” jelű koordinátát a Balti tenger szintje feletti magasság (mBf) és a kút talpmélységének különbség adja (Z = mBf – talpmélység, méterben). Balti tenger szintje feletti magasság (mBf) az előzőekben leírtak szerint a fentebb megadott honlapon vagy a számítógépre telepítendő GoogleEarth segítségével, továbbá okostelefonokra telepíthető, ilyen célú applikációkkal is meg lehet mondani.

2.Közművet abban az esetben érinthet a létesítmény, ha a tulajdonosnak/üzemeltetőnek szennyvize keletkezik a kút használata után, tehát házi ivóvíz igényt is kielégíthet.

3.Amennyiben a kérelmező nincs tisztában a kút pontos mélységével, úgy egy madzagra/kötélre rögzített súllyal a fenékre eresztve megmérhető a kút talpmélysége és nyugalmi vízszintje is.

4.A beszerzett tulajdoni lapon szerepel az ingatlan helyrajzi száma. A szomszédos ingatlanok helyrajzi száma pedig a Polgármesteri Hivatalban beszerezhetőek.

5.Éves fogyasztás kiszámítása: becsüljük meg a napi átlagos vízkivételt literben, majd szorozzuk fel 365-tel. A kapott szám literben értendő, melynek szükséges az átszámolása köbméterbe. (1m3 = 1000 L)